La Regidoria d'Educació informa sobre l'escolarització de l'alumnat nascut en 2017
20 de abril de 2020

Arribades aquestes dates, s'acosta el moment que es produïsca el procés d'escolarització d'alumnes que van nàixer en 2017, és a dir, que complisquen tres anys al llarg de 2020. Enguany, aquest procés es veu marcat per la situació de confinament que la població està vivint a causa de l'Estat d'Alarma derivada de la pandèmia de Covid-19.

Des de la Regidoria corresponent, s'està intentant comunicar amb famílies que tinguen xiquetes i xiquets nascuts en 2017 per a poder fer-los arribar, via correu electrònic, tota la informació relativa al procediment d'escolarització en el seu primer curs, el 2020-2021. En condicions normals, la Regidoria convoca una reunió presencial amb les famílies per a fer-los arribar aquesta informació, cosa que enguany no será possible.

Atés que la informació de la qual disposa l'Ajuntament és la que apareix en el padró municipal i que en molts casos no figura un contacte telefònic, la Regidoria d'Educació prega a totes les famílies amb menors nascuts en 2017 que es posen en contacte al més prompte possible amb el telèfon 96 070 41 38 o el correu dasensi@leliana.es, per a facilitar les seues dades de contacte i poder transmetre'ls tota la informació en el moment que des de Conselleria d'Educació es donen les instruccions oportunes.

Així mateix, la informació relativa a l'escolarització per a la resta de cursos i alumnat que ja està escolaritzat en aquest 2019-2020 en els centres educatius de l'Eliana, serà proporcionada a través dels propis col·legis i en  la web de l'Ajuntament, en el moment en què la Conselleria facilite les instruccions sobre aquest tema que estan elaborant.

Segons la regidora d'Educació, Eva Santafé, “l'Ajuntament farà, com és habitual, tot el que siga a la seua mà per a facilitar a les famílies del municipi el procés d'escolarització, malgrat totes les dificultats que la situació actual està generant.”